text: Vand på vejene driller morgen-trafikken
  12 oktober 2017 kl. 05.50
  Natten har budt på store regnmængder mange steder - og det betyder meget vand på vejene torsdag morgen. Især i Esbjergområdet advarer politiet om, at vandet driller morgentrafikken. 
  Natten har budt på store regnmængder mange steder - og det betyder meget vand på vejene til morgen.
  Syd- og Sønderjyllands Politi advarer på Twitter om vand på kørebanen ved slutningen af E20 - Esbjerg motorvejen/ Tjæreborgvej i Esbjerg.
  - Vi har haft folk fra Sydvestjysk Brandvæsen ude flere steder ved Esbjergmotorvejen. Her var tilstoppede kloakriste årsag til, at der stod meget vand på kørebanen. Selv lastbiler tøvede med at køre gennem vandet, fortæller vagtchef Nikolaj Hølmkjær, Syd- og Sønderjyllands Politi, torsdag morgen til TV SYD.
  Der står vand på kørebanen mange steder i Esbjerg, så kør forsigtig når i skal ud her til morgen. Vagtchefen.  #politidk
  
  